[{"text_idx": "#000001", "text": "Blogijaid peetakse tasuta nodi nurujateks, eneseimetlejateks, laiskadeks, lollideks, ku\u0308u\u0308ned enda poole olevateks. Vale! Ma ei nuru, vaid no\u0303uan! Kui ma la\u0308hen na\u0308iteks Sepa baari ja rusikaga lauale virutan ning teatan, et ma olen blogija, siis ma eeldan, et see nurga tagant kostuv piiks, mis annab ma\u0308rku, et mikrokas on eilse va\u0308rskekapsasupi kuumaks ku\u0308tnud, jo\u0303uab esimesena minu lauale. Sest ma olen blogija!"}, {"text_idx": "#000002", "text": "Loomulikult teen ma nalja. Tegelikult ma ei so\u0308o\u0308 va\u0308rskekapsasuppi. Tegelt oli see s\u030cnitsel. See selleks. Kuid blogi pidamine koos ko\u0303ige selle kaasnevaga on to\u0303sine to\u0308o\u0308 ja see no\u0303uab ko\u0303igilt asjasse puutuvatelt kursil olemist. Ma toon teile na\u0308ite ja loodetavasti hakkate isegi na\u0308gema, et laiskus, rumalus, eneseimetlemine ja muud negatiivsed omadusso\u0303nad, mida minusugustele kiputakse omistama, ei pea kohe kindlasti paika."}, {"text_idx": "#000003", "text": "Vo\u0303tame na\u0308iteks selle, et blogijad on lollid. Ei ole. Ok, minu 12.nda klassi lo\u0303putunnistus ku\u0308ll ei kinnita seda, aga tegelikult ka ei ole ma loll. Na\u0308iteks eile meisterdasime me lastega lindude pesakasti ja ma ei ole ammu midagi haamriga tagunud. Esimese paari minuti jooksul virutasin ma endale korraliku tou vastu po\u0308ialt. Loll oleks oodanud valu taandumist ja uuesti naelast haaranud, et see puusse saada, kuid ilma aega raiskamata palusin ma Noorsandi naela sirgelt pu\u0308sti hoida, kuni mina naela sisse sain. Nael sai paika ja so\u0303rmed terved. Blogijana pead sa kogu aeg mo\u0303tlema ja kalkuleerima, sest pa\u0308evad on veel lu\u0308hikesed ja sellise ilusa pa\u0308ikesega on iga tund arvel, sest selfied ja mo\u0303tliku pilguga kaugusesse vaatavad poseeritud pildid ei tule iseenesest."}, {"text_idx": "#000004", "text": "Pildi allkirjad. Instagrammerid on vo\u0303ibolla maailma ko\u0303ige vajalikum amet. Te vo\u0303ite o\u0308elda, et ei ole, hoopis arstid ja tuleto\u0303rjujad on, aga a\u0308ra ole naiivne. Nimeta mulle viis tuleto\u0303rjujat! Vaikus. Kui sul pole isiklikku tuttavat pa\u0308a\u0308steametis, siis to\u0303ena\u0308oliselt ei tea sa u\u0308htegi. Ma vo\u0303in unepealt nimetada 20 instagrammerit, kelle tootlikkus on kordades suurem kui ka Eesti ko\u0303ige paremal arstil. Samal ajal kui arst jo\u0303uab terveks ravida u\u0308he inimese, on instagrammer inspireerinud tuhandeid inimesi vo\u0303tmaks elust maksimumi ning olema parem inimene. Kui te loete neid su\u0308gavamo\u0303ttelisi ja igavikulisi lauseid piltide all, siis need ei ole meie jaoks. See on meie kingitus teile. Kasutage neid, et tunda justkui ka teil on lootus (ei ole!). Ma panen siia u\u0308he mo\u0303tte teile lihtsalt boonuseks, et teie pa\u0308ev ja\u0308tkuks positiivse noodiga: \u201cElu on nagu o\u0303un- kui sa hammustad sellest tu\u0308ki, ja\u0308a\u0308b see va\u0308iksemaks\u201d. Na\u0308e, teie juba mo\u0303tlete, mida see lause ta\u0308hendada vo\u0303iks ja teid on tuhandeid. Samal ajal pole arst ta\u0308na jo\u0303udnud veel verero\u0303hkugi mo\u0303o\u0303ta. Me ei ole eneseimetlejad, me laseme hoopis teil meid imetleda ja saada osa ka sellest, mida silmaga ei na\u0308e. Ma ei u\u0308tle, et arstid ja tuleto\u0303rjujad ta\u0308htsad pole. Mingis mo\u0303ttes ikka on."}, {"text_idx": "#000007", "text": "Ok ok. Selline eneseirooniline postitus. Mind on viimasel ajal korduvalt mingites kanalites meelevaldselt influenceriks vo\u0303i mo\u0303jutajaks nimetatud. Ma tahan teid kurvastada. Tegelikult ei erine ma sinust mitte millegi poolest. Ma olen sama loll vo\u0303i tark nagu iga teine inimene ta\u0308navalt. Seega a\u0308rge kirjutage mulle ku\u0308simaks, kas te peaksite vaktsineerima, kelle poolt ha\u0308a\u0308letada vo\u0303i kas maakera on lapik. Ma ei tea! Isegi maakera kuju ei tea. Ma olen suht veendunud, et ta on ikka u\u0308mar, aga ega mul mingit to\u0303estust kusagilt vo\u0303tta ka ei ole."}, {"text_idx": "#000008", "text": "Mu loosid on eesma\u0308rgiga tekitada huvi, et a\u0308kki kellelegi, kes osaleb loosis, vo\u0303iks meeldida ka see, mida me teeme. Kuid ma alati loodan, et see, kes vo\u0303idab, on seal lehel meie, mitte vo\u0303iduvo\u0303imaluse pa\u0308rast. Sellepa\u0308tast ma va\u0308ga ro\u0303o\u0303mustaks, kui teie, kes te ka\u0308ite meie perele kaasa elamas, vo\u0303taksite neist osa, sest ma tahan, et just teie vo\u0303idaks! Loosid on u\u0308ks va\u0308heseid viise, kuidas teadlikkus meist levib, kuna Facebooki algoru\u0308tmid on lehtede levikule julma piduri peale pannud. Kui varem levis ta\u0308nu kommentaaridele ja laikidele minu postitus ka umbes poolesajatuhande inimese Facebooki seinale, siis nu\u0308u\u0308d olen ma o\u0303nnelik, kui see number on ku\u0308mme tuhat. Seega, huvipakkuvate reklaamide klo\u0303psamine ei ole ainus viis, kuidas te meie toimetamistele hoogu saate anda, vaid kui vahepeal mo\u0303ni postitus rohkem meeldib, siis vo\u0303ite alati seda ka mo\u0303nele oma so\u0303brale jagada koos soovitusega punti tulla. Sageli saan ma kirju, et minu blogi avastati kogemata ja nu\u0308u\u0308d on sellest nii so\u0303ltuvuses, et viimased pa\u0308evad on seda pa\u0308evad la\u0308bi loetud algusest lo\u0303puni. Kui teil on so\u0303ber, kel on teiega sarnane huumorisoon, siis olge hea so\u0303ber ja aidake tal tee siia leida :)."}, {"text_idx": "#000009", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000011", "text": "Kas vana nohuga/ko\u0308haga vo\u0303iks lapse lasteaeda viia?"}, {"text_idx": "#000012", "text": "Lase nu\u0308u\u0308d lapsel terveks saada, mida sa va\u0308ntsutad!"}, {"text_idx": "#000014", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000016", "text": "Kui haigelt vo\u0303ib lapse lasteaeda viia?"}, {"text_idx": "#000020", "text": "Kujuta ette, et sa elad tu\u0308u\u0308pilises Eesti talus kusagil 500 aastat tagasi. Elad eraklikku elu, naabritega, kellest la\u0308himad asuvad 15km kaugusel. Ega sa nendega suurt ei suhtle, sest..."}]